Балтимор
За окръга вижте Балтимор (окръг, Мериленд).

Балтимор () е най-големият град в щата Мериленд, САЩ. Населението му е 636 251 жители, което го прави 19-ия по големина град в САЩ.

До 1870 г. Балтимор е вторият по големина град в САЩ след Ню Йорк, както и вторият след същия град, който преминава границата от 100 000 души население (следващите са Ню Орлиънс, Филаделфия и Бостън). Общата площ на Балтимор е 1766 km². Апалачите предпазват пристанището на града през зимата от замръзване.

Съществува също и окръг Балтимор в Мериленд, който не включва града Балтимор. Същевременно град Балтимор има статут на окръг на щата Мериленд.

Транспорт 

Балтимор се обслужва от международното летище Балтимор-Вашингтон (Baltimore-Washington International Thurgood Marshall Airport, или накратко BWI Airport).

Образование 

В Балтимор има няколко университета и колежа, най-известните от които са университетът „Джонс Хопкинс“ и университетът на Мериленд.

Медии 

Главният вестник на Балтимор е „Балтимор Сън“ (The Baltimore Sun).

Забележителности 

 Световен търговски център в Балтимор (Baltimore World Trade Center), най-високата 5-ъгълна сграда с еднакви страни в света с височина от 123,4 m
 Национален аквариум (National Aquarium), сред най-големите в света
 Научен център на Мериленд (Maryland Science Center)
 Художествен музей „Уолтърс“ (Walters Art Museum)
 Подводница USS Torsk
 Платноход USS Constellation
 Паметник на Джордж Вашингтон (Washington Monument)
 Бейзболен стадион „Ориол Парк“ (Oriole Park), домашен стадион на „Балтимор Ориолс“
 Музей на Бейб Рут, сред най-великите бейзболисти на всички времена
 Гроб и къща музей на Едгар Алън По
 Източноправославен храм „Свети Георги“, открит на 11 май 2014 г.

Спорт 

В града има 2 спортни отбора, състезаващи се в големите спортни първенства на САЩ – отборът по американски футбол „Балтимор Рейвънс“ (шампион на Националната футболна лига за последен път през 2000 г.) и бейзболният „Балтимор Ориолс“.

Побратимени градове 
  Аксалон, Израел
  Александрия, Египет
  Бремерхафен, Германия
  Гбарнга, Либерия
  Генуа, Италия
  Кавасаки, Япония
  Луксор, Египет
  Одеса, Украйна
  Пирея, Гърция
  Ротердам, Нидерландия
  Сямен, Китай

Известни личности 

 Родени в Балтимор
 Ричард Брайтфийлд (р. 1927), писател
Бари Левинсън (р. 1942), режисьор
 Том Кланси (1947 – 2013), писател
 Нанси Пелоси (р. 1940), политик
 Бейб Рут (1895 – 1948), бейзболист
 Ъптон Синклер (1878 – 1968), писател
 Джейда Пинкет Смит (р. 1971), актриса и певица
 Анна Фарис (р. 1976), актриса
 Майкъл Фелпс (р. 1985), плувец
 Джак Чокър (1944 – 2005), писател

 Починали в Балтимор
 Едгар Алън По (1809 – 1849), писател
 Робърт Годард (1882 – 1945), изобретател
 Джон Дос Пасос (1896 – 1970), писател
 Джак Чокър (1944 – 2005), писател

Бележки

Външни препратки 

  Официален сайт 
  Searching for America's Most Eccentric City...in Baltimore, Atlas Obscura, 9 февруари 2016

 
Основани в Северна Америка през 1729 година